દેશના મહાબંદરો ઉપર કામ કરતા બંદર અને ગોદી કામદારોના વેજ રીવીજન જે 01-01-2017 થી અમલમાં આવનાર છે તેના માટે રચાયેલી દ્વિપક્ષીય વેજ કમીટીની 7મી મીટીંગ આગામી તા. 03 એપ્રીલના રોજ નવી દીલ્હી ખાતે બોલાવવામાં આવી છે. ઉલ્લેખનીય છે કે વેજ કમીટીની છેલ્લી મીટીંગ 21 અને 22 ડીસેમ્બરના રોજ મળી હતી. 3 મહીના બાદ મીટીંગ બોલાવવામાં આવી છે જેથી વેજ રીવીજનની સમજુતી થઇ શકાય નથી પરીણામે કામદારોમાં રોષની લાગણી જોવા મળી રહી છે. ઓલ ઇન્ડીયા પોર્ટ વર્કસ ફેડરેશનના પ્રમુખ મહોમ્મદ હનીફએ કમીટીના ચેરમેન સંજય ભાટીયા પાસે રજુઆત કરી હતી અને તાજેતરમાં ફેડરેશનના નેશનલ કન્વેન્સનમાં હાજર રહેલા ચેરમેનોએ આ અંગે ઉલ્લેખ કર્યો હતો. કમીટીના સભ્ય મનોહર બેલાણીએ આવનારી મીટીંગ પછી કમીટીની કાર્યવાહી ઝડપી બનશે અને સમજુતી તરફ આગળ વધશે તેવી અપેક્ષાઓ વ્યકત કરી હતી. ઉલ્લેખનીય છે કે કમીટીને સોંપવામાં આવેલી કામગીરી પછી મહત્વનો નિર્ણય લેવાય તે માટે ઝડપી અસરકારક કાર્યવાહી થવી જોઇએ તે થતી નથી માત્ર મીટીંગો થઇ રહી છે.